Egészségügyi ellátással összefüggő véráramfertőzés	
	
1. Kórokozó:	A véráramfertőzések során a leggyakrabban izolált kórokozók: koaguláz-negatív staphylococcusok, Staphylococcus aureus, Enterococcus spp., Escherichia coli, Pseudomonas aeruginosa, Enterobacter spp, Klebsiella pneumoniae, Candida spp stb.	
2. Teendők a beteggel 	
2.1. Jelentés:	Bejelentésre kötelezett a megerősített eset.	
	2.1.1. Esetek osztályozása	
	Gyanús eset	---	
	Valószínűsíthető eset
	---	
	Megerősített eset
	Egészségügyi ellátással összefüggő véráramfertőzés az ÁNTSZ-OEK által kiadott vonatkozó Módszertani levélben megadott esetdefiníció alapján jelentendő.	
	2.1.2. Feltételek	
	Klinikai kritérium	Véráramfertőzés (szepszis) a szervezetben infekció hatására kialakuló szisztémás válaszreakció, megjelenési formájában megfelel a “szisztémás gyulladásos válasz szindrómának” (Systemic Inflammatory Response Syndrome, SIRS), amelynek fő tünetei a 38 °C fok feletti vagy 36 °C fok alatti testhőmérséklet, 80/perc vagy a feletti pulzusszám, 20/perc vagy a feletti légzésszám, 12000/mm3 feletti vagy 4000/mm3 alatti fehérvérsejt-szám.	
	Epidemiológiai kritérium		
	Laboratóriumi kritérium		
2.2. Elkülönítés:	A beteget általában nem szükséges elkülöníteni, a standard izoláció szabályait kell betartani. Multirezisztens kórokozók (pl. MRSA, VRE, ESBL-termelő Gram-negatív baktériumok) esetén indokolt/szükséges a beteg elkülönítése a kontakt izoláció szabályai szerint.	
2.3. Mikrobiológiai vizsgálat:	2.3.1.Klinikai mikrobiológiai diagnosztikai vizsgálat:	Kötelező. Sporadikus esetben bármely klinikai mikrobiológiai laboratóriumban elvégezhető.	
	2.3.2.Járványügyi érdekből végzett mikrobiológiai diagnosztikai vizsgálat:	Kötelező. Diagnosztikus vizsgálatra a haemokultúrát egy lázas periódusban, három alkalommal különböző testtájról kell venni. A centrális vénás katéterrel összefüggő véráramfertőzés esetén két helyről: a katéteren keresztül a centrális vénából, és ezzel egy időben valamelyik perifériás vénából kell a vért levenni. Halmozott előfordulás esetén a törzseket a kórokozónak megfelelő referencia laboratóriumba kell küldeni.	
	2.3.3.Felszabadító vizsgálat:	Nem szükséges.	
2.4. Fertőtlenítés:	A beteg vérével, testváladékaival szennyezett eszközöket, tárgyakat fertőtleníteni/sterilizálni kell.	
3. Teendők a beteg környezetében	
3.1. A beteggel kontaktusba kerültek felkutatása:	Általában nem szükséges. Az izolált kórokozó függvényében szükséges lehet.	
3.2. Járványügyi érdekből végzett mikrobiológiai szűrővizsgálat:	Általában nem szükséges. Az izolált kórokozó függvényében szükséges lehet.	
3.3. Járványügyi megfigyelés:	Általában nem szükséges. Az izolált kórokozó függvényében szükséges lehet.	
3.4. Postexpozíciós profilaxis:	Általában nem szükséges. Az izolált kórokozó függvényében szükséges lehet.	
3.5. Fertőzőforrás-kutatás:	Kötelező halmozott /járványos előfordulás vagy annak gyanúja esetén.	
3.6. A terjesztő közeg felderítése:	Kötelező, halmozott /járványos előfordulás vagy annak gyanúja esetén.